ZMICO ไม่รอด! ตลท.จับติด Cash Balance ระดับ 3 มีผลพรุ่งนี้
ZMICO ไม่รอด! ตลท.จับติด Cash Balance ระดับ 3 มีผลพรุ่งนี้
18 มี.ค. 2564

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขายระดับ 3  คือ ห้าม Net settlement,ห้ามคำนวณวงเงินซื้อขาย และ Cash Balance ได้แก่ บริษัท ซีมิโก้ แคปปิตอล จำกัด (มหาชน) ZMICO และใบสำคัญแสดงสิทธิในการจองซื้อหุ้นสามัญ ของบริษัท ซีมิโก้ แคปปิตอล จำกัด (มหาชน) ครั้งที่ 4 หรือ ZMICO-W4  โดยมีผลตั้งแต่วันที่ 19 มี.ค.2564- วันที่ 8 เม.ย.2564
อนึ่งกณฑ์  1. Cash Balance หมายความว่า สมาชิกต้องดำเนินการให้ลูกค้าซื้อหลักทรัพย์ด้วยบัญชี cash balance เท่านั้น โดยลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์
2.ห้ามคำนวณวงเงินซื้อขาย หมายความว่า ห้ามสมาชิกใช้หลักทรัพย์เป็นหลักประกันในการคำนวณเป็นวงเงินซื้อขายหลักทรัพย์ (ในทุกประเภทบัญชี)
3.ห้าม Net settlement หมายความว่า ห้ามสมาชิกหักกลบราคาค่าซื้อกับราคาค่าขายหลักทรัพย์เดียวกันในวันเดียวกัน (ซื้อและขายหลักทรัพย์เดียวกันในวันเดียวกัน ค่าขายคืนเป็นวงเงินในวันทำการถัดไป)
ทั้งนี้ ปัจจัยที่ใช้ในการพิจารณาหลักทรัพย์ที่เข้าข่ายมาตรการกำกับการซื้อขาย คือ อัตราหมุนเวียนการซื้อขาย (Turnover ratio) มูลค่าการซื้อขาย และราคาซื้อขายที่ไม่สอดคล้องกับปัจจัยพื้นฐาน เช่น P/E Ratio เป็นต้น
โดยราคาหุ้น ZMICO ปิดตลาดวันนี้ (18 มี.ค.64) อยู่ที่ 4.68 บาท บวก 0.70 บาท หรือ 17.59% ด้วยมูลค่าการซื้อขาย 563.61ล้านบาท
 